Diari Oficial de la Generalitat Valenciana


Sumari del DOGV 8603, del 31-07-2019 (2019/7133)

RESOLUCIÓ de 9 de juliol de 2019, del director general de Tributs i Joc, per la qual s'amplien les utilitats incloses en l'acció del model 620, d'autoliquidació de l'Impost sobre transmissions patrimonials i actes jurídics documentats per a la compravenda de determinats mitjans de transport usats entre particulars.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8603

Data del DOGV
:   31-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7133


Data del document
:   09-07-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de juliol de 2019, del director general de Tributs i Joc, per la qual s'amplien les utilitats incloses en l'acció del model 620, d'autoliquidació de l'Impost sobre transmissions patrimonials i actes jurídics documentats per a la compravenda de determinats mitjans de transport usats entre particulars. [2019/7133]  
L'Ordre de 21 de novembre de 2003, de la Conselleria d'Economia, Hisenda i Ocupació, per la qual s'estableixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competeix a la Generalitat Valenciana, va permetre mitjançant l'aprovació de l'aplicació Sara-5-620 la presentació i pagament telemàtic, en representació de terceres persones, del model 620, pels professionals adherits als convenis firmats per les seues entitats associatives amb la Conselleria d'Economia, Hisenda i Ocupació.   
La Resolució de 8 de maig de 2014, del director general de Tributs, va incloure l'acció «pagament telemàtic genèric», en la precitada Relació d'Accions de l'annex I de l'Ordre de 21 de novembre de 2003, de la Conselleria d'Economia, Hisenda i Ocupació, permeté el pagament telemàtic del model 600.   
D'altra banda, la Resolució de 6 d'octubre de 2017, del director general de Tributs i Joc, va incloure l'opció de pagament telemàtic mitjançant la utilització de targetes de crèdit o dèbit associades a comptes oberts en entitats col·laboradores dins del ?pagament telemàtic genèric- i actualitza la relació d'accions per al model 620.   
El desenvolupament de les utilitats anteriors permet la realització de la presentació i pagament telemàtic del model 620 d'autoliquidació de l'Impost sobre transmissions patrimonials per a la compravenda de determinats mitjans de transport usats entre particulars.  
De conformitat amb el que es disposa en l'apartat primer dos de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'estableixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competeix a la Generalitat Valenciana, l'accés a les tècniques electròniques, informàtiques i telemàtiques, relatives a la presentació i, si escau, pagament per via telemàtica de declaracions, comunicacions, declaracions-liquidacions, autoliquidacions o qualssevol altres documents, en relació amb els tributs la gestió dels quals competeix a la Generalitat, s'efectuarà mitjançant l'habilitació d'utilitats, per a cada tipus o model de document amb transcendència tributària, en el sistema informàtic d'ajuda de la Generalitat a l'emplenament, presentació i, si escau, pagament de tals models tributaris. A aquest efecte, les tècniques habilitades, en el moment d'entrada en vigor d'aquesta Ordre, figuren incloses, amb la denominació d'Accions, en el seu annex I. La posterior habilitació de qualsevol utilitat, com a resulta l'ampliació dels subjectes habilitats per a la utilització de l'aplicació del model 620, d'autoliquidació de l'Impost sobre transmissions patrimonials i actes jurídics documentats (compravenda de determinats mitjans de transport usats entre particulars), s'haurà de realitzar mitjançant Resolució del director general de Tributs i Joc.  
  
Per tot l'anterior, resolc:  
  
Autoritzar la utilitat de presentació i pagament individual mitjançant transmissió de dades en l'acció del model 620, d'autoliquidació de l'Impost sobre transmissions patrimonials i actes jurídics documentats (compravenda de determinats mitjans de transport usats entre particulars), incloent-la en la Relació d'Accions de l'annex I de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'estableixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competeix a la Generalitat Valenciana, amb les característiques que s'especifiquen a continuació, i amb els formats i especificacions relacionades que s'inclouen en els annexos de la present resolució:  
  
Número  
Model Tipus de declaració o  
declaració-liquidació Tribut Accions habilitades per la present resolució Formats i especificacions relacionades.  
620 Autoliquidació Impost sobre transmissions patrimonials i actes jurídics documentats (compravenda de determinats mitjans de transport usats entre particulars) Presentació i pagament individual mitjançant transmissió de dades Regles generals de la tramitació electrònica en la plataforma de tramitació electrònica de la Generalitat Valenciana   
  
  
València, 9 de juliol de 2019. El director general de Tributs i Joc: Eduardo Roca Hernaiz.  
  
  
  
ANNEX I  
Requisits per a la realització de la presentació i pagament individual mitjançant la plataforma de tramitació electrònica de la Generalitat Valenciana  
  
Per a utilitzar la modalitat de presentació i pagament individual, mitjançant transmissió de dades, del model 620 d'autoliquidació, l'obligat tributari, que haurà de ser, al seu torn, el presentador, haurà de:  
1. Disposar de certificat reconegut per l'Autoritat de Certificació de la Comunitat Valenciana o de qualsevol dels sistemes de signatura electrònica admesos legalment. Amb aquesta finalitat, la Generalitat indicarà en la seu electrònica de la Generalitat Valenciana els sistemes de signatura electrònica acceptats.  
2. Registrar en el navegador els certificats de l'Autoritat de Certificació de la Comunitat Valenciana. Així mateix, el sistema informàtic haurà de complir els requisits tècnics mínims indicats, a aquest efecte, en la seu electrònica de la Generalitat Valenciana.  
3. Ser titular o persona autoritzada per a la disposició de fons d'un compte de càrrec que estiga oberta en alguna de les entitats financeres col·laboradores de la Generalitat que complisquen les exigències tècniques i operatives del sistema de Passarel·la de Pagaments de la Generalitat, a fi que la utilització del citat mecanisme de pagament no comporte la despesa corresponent a les taxes de transferència interbancària, ni produïsca retards en la confirmació i validació dels ingressos per la Generalitat, que es deriven dels esmentats tràmits de curs interbancari.  
En el supòsit de seleccionar-se per al pagament l'opció de pagament mitjançant targeta, no serà necessari el compliment d'aquest requisit.   
4. Renunciar, prèviament i, en qualsevol cas, al termini bancari per a rebutjar i retornar les ordres de deute en compte, segons les especificacions establides per la Conselleria competent en matèria d'Hisenda en coordinació amb les entitats financeres col·laboradores de la Generalitat.  
  
  
ANNEX II  
Procediment per a la realització de la presentació   
i pagament individual mitjançant transmissió   
de dades incloses en el subsistema 620  
  
Per a utilitzar la modalitat de presentació i pagament individual mitjançant transmissió de dades del model 620 d'autoliquidació, se seguirà el següent procediment:  
1. L'obligat tributari es connectarà al sistema HXL@ mc la Generalitat, al qual s'accedeix a través del seu Portal Tributari, on realitzarà la confecció en línia del model 620 d'autoliquidació. L'aplicació facilitarà a l'obligat, a aquest efecte, un formulari en el qual haurà d'emplenar les dades exigides per a l'emplenament de l'autoliquidació de l'Impost sobre transmissions patrimonials i actes jurídics documentats (compravenda de determinats mitjans de transport usats entre particulars).  
  
2. Una vegada emplenada i impresa l'autoliquidació, procedirà a la seua presentació en la plataforma de tramitació electrònica de la Generalitat Valenciana, per a això:  
3. S'identificarà per qualsevol dels mitjans habilitats indicats en la seu electrònica de la Generalitat Valenciana.  
4. Introduirà el número d'autoliquidació generat en el punt 1, i un correu electrònic per a ser informat del moment en el qual el sistema deposita en la Carpeta Ciutadana de la Generalitat Valenciana del presentador del resultat de la tramitació.  
5. El sistema d'informació de la Generalitat verificarà que el presentador i subjecte passiu de l'autoliquidació coincideixen amb l'usuari que ha accedit a la plataforma de tramitació per a la seua presentació, així com les dades rebudes, comunicant a l'ordenant els errors i defectes que pogueren advertir-se.  
6. En cas afirmatiu se li requerirà l'aportació de documentació necessària en funció dels dades que consten en l'autoliquidació.  
7. Se sol·licitarà el pagament d'aquesta, si escau, segons la informació obrant en el sistema i en l'autoliquidació.   
8. Tant si la forma de pagament és per deute en compte, com per targeta, si l'entitat financera accepta l'operació, realitzarà l'operació designada per l'ordenant. Una vegada comptabilitzat l'import, assignarà al contribuent un número de referència complet (NRC), que generarà informàticament mitjançant un sistema criptogràfic que relacione, de forma unívoca, el número de justificant de l'autoliquidació amb l'import ingressat, de conformitat amb les normes tècniques incloses en l'annex III de la present resolució.  
9. Si el càrrec és acceptat per l'entitat financera, una vegada validat el NRC, el sistema informàtic de la Generalitat retornarà a l'interessat el corresponent justificant de pagament, amb el format recollit en l'annex IV i l'annex V de la present resolució.  
10. En el cas que el càrrec fóra rebutjat per l'entitat financera, es mostrarà la descripció dels errors detectats. La Generalitat no serà responsable de la falta de resposta de l'entitat financera ni dels motius de rebuig que aquesta indicara. La Generalitat tampoc assumirà responsabilitat per l'admissió de l'ordre de pagament per l'entitat financera, en particular, en aquells casos en els quals l'entitat financera duga a terme el càrrec en un compte la titularitat del qual no corresponga a l'ordenant de l'operació.  
11. Emplenats els passos anteriors, es farà la presentació, per la qual cosa es requerirà la signatura de la sol·licitud.  
12. Tant la documentació presentada, com la sol·licitud, com el justificant de registre seran depositats en la Carpeta Ciutadana de la Generalitat Valenciana del presentador. El justificant de registre no serà vàlid davant terceres administracions.  
13. Després de la presentació, els sistemes de la Generalitat Valenciana, procediran al seu processament depositant en la Carpeta Ciutadana de la Generalitat Valenciana del presentador el resultat d'aquesta, i enviant avís al correu electrònic indicat en la sol·licitud.   
14. En cas d'errors serà informat dels mateixos en la Carpeta Ciutadana de la Generalitat Valenciana del presentador.  
15. En cas d'absència d'errors, el justificant de presentació vàlid davant terceres administracions serà depositat en la carpeta ciutadana amb el format recollit en els annexos VI, VII i VIII de la present resolució.  
16. Els formularis que, d'acord amb els procediments previstos en la present resolució, siguen remesos a la Generalitat, signats digitalment amb les dades de creació de signatura associats als corresponents certificats d'usuari, seran conservats per aquesta de forma íntegra i segura. La realització de la presentació i pagament mitjançant transmissió de dades suposarà que les dades de caràcter personal continguts en aquest formulari podran ser inclosos en un fitxer per al seu tractament per aquest òrgan administratiu, com a titular responsable d'aquest, en l'ús de les funcions pròpies que té atribuïdes i en l'àmbit de les seues competències, podent exercir els drets d'accés, rectificació, cancel·lació, oposició, portabilitat, supressió i limitació reconeguts per la legislació vigent.  
  
17. A l'efecte del que es determina en l'article 96.3 de la Llei 58/2003, de 17 de desembre, general tributària, correspon a l'Agència Tributària Valenciana la programació i supervisió del sistema d'informació de la Generalitat per a prestar l'assistència prevista en aquesta resolució.  
  
  
  
  
ANNEX III  
Generació del NRC  
  
El NRC és un codi generat informàticament per l'entitat col·laboradora mitjançant un sistema criptogràfic que relaciona, de forma unívoca, el número de justificant de l'autoliquidació amb l'import ingressat.  
  
El NRC està compost per 22 posicions alfanumèriques, amb el següent contingut:  
a) Posicions 1-13: número de justificant assignat per la Generalitat.  
b) Posició 14: caràcter de control complementari generat aplicant l'algorisme facilitat a l'entitat financera.  
c) Posicions 15-22: corresponen a caràcters de control addicionals calculats per l'entitat, de manera que, donada la clau privada de l'entitat i les dades utilitzades per a la generació del NRC, només és possible obtenir aquests caràcters.  
  
La generació del NRC s'ha de realitzar segons les següents normes tècniques:  
El NRC es generarà a partir d'un registre de 48 caràcters codificats en EBCDIC:  
- MMMVNNNNNNNNDC (14): número de justificant, sent:  
- MMMVNNNNNNNND (13): número de justificant assignat per la Generalitat.  
C (1): caràcter de complementari generat aplicant l'algorisme facilitat a l'entitat financera.  
- XXXXXXXXX (9): NIF de l'obligat.  
- NNNNNNNNNNNNN (13): import de càrrec.  
- AAAAMMDD (8): data de càrrec.  
- XXXX (4): Codi Banc d'Espanya de l'Entitat financera.  
El Número de referència Complet (NRC) resultant tindrà 22 posicions:  
- MMMVNNNNNNNNDC (14): Número de referència.  
- XXXXXXXX (8): caràcters de control, resultants d'aplicar una funció MAC 4 de l'algorisme DES (segons norma X9.9-1) a les dades anteriors (48 caràcters) utilitzant la clau privada de l'entitat financera.  
  
  
  
ANNEX IV  
Justificant de pagament amb deute en compte  
  
Format de la còpia impresa del justificant de pagament  
  
JUSTIFICANT DE PAGAMENT  
  
IDENTIFICACIÓ DE L'OBLIGAT TRIBUTARI:  
- NIF:  
- NOM O RAÓ SOCIAL:  
  
IDENTIFICACIÓ DEL TITULAR DEL COMPTE DE CÀRREC:  
- NIF:  
- NOM O RAÓ SOCIAL:  
  
IDENTIFICACIÓ DEL DEUTE EN COMPTE:  
- MODEL TRIBUTARI:  
- CONCEPTE TRIBUTARI:  
- CODI TERRITORIAL:  
- NÚM. D'AUTOLIQUIDACIÓ:  
- NRC:  
- DATA DE MERITACIÓ:  
- NÚM. DE COMPTE DE DEUTE:  
- DATA D'INGRÉS:  
- IMPORT INGRESSAT:  
  
DILIGÈNCIA:  
Per autoliquidació del concepte tributari indicant anteriorment, ha sigut ingressada la quantitat de ... euros, amb data ..., per la modalitat de deute en compte.  
L'ingrés del deute no eximeix l'obligació de presentar, quan així estiga establit, l'autoliquidació i la documentació complementària exigida.  
Les dades de caràcter personal continguts en aquest imprés seran inclosos en un fitxer per al seu tractament per aquest òrgan administratiu, com a titular responsable d'aquest, en l'ús de les funcions pròpies que té atribuïdes i en l'àmbit de les seues competències. Així mateix, se l'informa de la possibilitat d'exercir els drets d'accés, rectificació, cancel·lació i oposició, tot això de conformitat amb el que es disposa en la Llei orgànica 15/1999, de protecció de dades de caràcter personal (BOE 298, 14.12.1999).  
  
L'autenticitat d'aquest document pot ser comprovada mitjançant el Codi de Verificació Tributari en XXXXXXXXXXXXXX.  
  
  
  
ANNEX V  
Justificant de pagament amb targeta  
  
Format de la còpia impresa del justificant del pagament amb targeta:  
  
JUSTIFICANT DE PAGAMENT  
  
IDENTIFICACIÓ DE L'OBLIGAT TRIBUTARI  
- NIF:  
- NOM O RAÓ SOCIAL:  
  
IDENTIFICACIÓ DEL TITULAR DEL COMPTE DE CÀRREC  
- NIF:  
- NOM O RAÓ SOCIAL:  
  
IDENTIFICACIÓ DEL PAGAMENT AMB TARGETA:  
- MODEL TRIBUTARI:  
- CONCEPTE TRIBUTARI:  
- CODI TERRITORIAL:  
- Núm. D'AUTOLIQUIDACIÓ:  
- NRC:  
- DATA DE MERITACIÓ:  
- DATA D'INGRÉS:  
- IMPORT INGRESSAT:  
  
DILIGÈNCIA:  
Per autoliquidació del concepte tributari indicant anteriorment, ha sigut ingressada la quantitat de ... euros, amb data ..., per la modalitat de pagament amb targeta.  
L'ingrés del deute no eximeix de l'obligació de presentar, quan així estiga establit, l'autoliquidació i la documentació complementària exigida.  
  
Les dades de caràcter personal continguts en aquest imprés seran inclosos en un fitxer per al seu tractament per aquest òrgan administratiu, com a titular responsable d'aquest, en l'ús de les funcions pròpies que té atribuïdes i en l'àmbit de les seues competències. Així mateix, se l'informa de la possibilitat d'exercir els drets d'accés, rectificació, cancel·lació i oposició, tot això de conformitat amb el que es disposa en la Llei orgànica 15/1999, de protecció de dades de caràcter personal (BOE 298, 14.12.1999).  
  
L'autenticitat d'aquest document pot ser comprovada mitjançant el Codi de Verificació Tributari en XXXXXXXXXXXXXX.